CELEX: C2007/183/62
Language: el
Date: 2007-08-04 00:00:00
Title: Υπόθεση T-473/04: Απόφαση του Πρωτοδικείου της 19ης Ιουνίου 2007 — Asturias Cuerno κατά Επιτροπής ( Υπάλληλοι — Αποδοχές — Επίδομα αποδημίας — Άρθρο 4, παράγραφος 1, στοιχείο α', του παραρτήματος VII του ΚΥΚ — Υπηρεσίες παρασχεθείσες υπέρ διεθνούς οργανισμού — Αποζημίωση εγκαταστάσεως — Ημερήσια αποζημίωση )

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/32
            
         Απόφαση του Πρωτοδικείου της 19ης Ιουνίου 2007 — Asturias Cuerno κατά Επιτροπής
   (Υπόθεση T-473/04) (1)
   
   («Υπάλληλοι - Αποδοχές - Επίδομα αποδημίας - Άρθρο 4, παράγραφος 1, στοιχείο α', του παραρτήματος VII του ΚΥΚ - Υπηρεσίες παρασχεθείσες υπέρ διεθνούς οργανισμού - Αποζημίωση εγκαταστάσεως - Ημερήσια αποζημίωση»)
   (2007/C 183/62)
   Γλώσσα διαδικασίας: η ισπανική
   Διάδικοι
   
      Προσφεύγουσα: Cristina Asturias Cuerno (Βρυξέλλες, Βέλγιο) (εκπρόσωποι: R. García-Gallardo Gil-Fournier και A. Sayagués Torres, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωπος: J. Currall, επικουρούμενος από τους J. Rivas Andrés, J. Gutiérrez Gisbert και M. Canal Fontcuberta, δικηγόρους)
   Αντικείμενο της υποθέσεως
   Αίτημα περί ακυρώσεως της αποφάσεως της Επιτροπής της 25ης Αυγούστου 2004, με την οποία απορρίφθηκε η διοικητική ένσταση που άσκησε η προσφεύγουσα στις 27 Απριλίου 2004 και το αίτημά της περί χορηγήσεως του προβλεπόμενου από το άρθρο 4, παράγραφος 1, στοιχείο α', του παραρτήματος VII του Κανονισμού Υπηρεσιακής Καταστάσεως των Υπαλλήλων των Ευρωπαϊκών Κοινοτήτων ευεργετήματος του επιδόματος αποδημίας και των συναφών με αυτό αποζημιώσεων.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει τις αποφάσεις της Επιτροπής της 28ης Ιανουαρίου και της 25ης Αυγούστου 2004.
            
         
               2)
            
            
               Η προσφεύγουσα δικαιούται τόσο το επίδομα αποδημίας που προβλέπει το άρθρο 4, παράγραφος 1, στοιχείο α', του παραρτήματος VII του Κανονισμού Υπηρεσιακής Καταστάσεως των Υπαλλήλων των Ευρωπαϊκών Κοινοτήτων όσο και την αποζημίωση εγκαταστάσεως του άρθρου 5 του παραρτήματος αυτού.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Καταδικάζει την Επιτροπή στα δικαστικά έξοδα.
            
         
      (1)  EE C 45 της 19.2.2005